EkBass/fiwiki-20250220-pages-articles huggingface dataset:
Perun–Bolivian liittovaltio

Perun–Bolivian liittovaltio oli lyhytikäinen maa Etelä-Amerikassa vuosina 1836–1839. Maa oli Etelä- ja Pohjois-Peruun jakautuneen Perun ja Bolivian välinen löyhä valtioliitto, jonka pääkaupunki sijaitsi Tacnassa. Liittovaltion perusti Bolivian presidentti Andrés de Santa Cruz, joka toimi sen ensimmäisenä ja viimeisenä valtionpäämiehenä, "Ylimpänä Suojelijana". Perun–Bolivian liittovaltion olemassaoloa vastustivat sen naapurimaat Argentiina ja Chile, jotka näkivät sen mahdollisena sotilaallisena ja taloudellisena uhkana. Konfederaatiosota alkoi Argentiinan ja Chilen hyökättyä liittovaltioon pian sen perustamisen jälkeen. Argentiina lyötiin vuonna 1837, mutta Chilen joukoista ja perulaisista toisinajattelijoista koostunut armeija jatkoi sotaa ja voitti Yungayn taistelun vuonna 1839 tehden lopun liittovaltiosta. Perun uusi presidentti Agustín Gamarra julisti Perun–Bolivian liittovaltion virallisesti hajotetuksi 25. elokuuta 1839. Luokka:Perun historia Luokka:Bolivian historia Luokka:Etelä-Amerikan entiset valtiot
Elena Benítez

Elena Benítez Morales (s. 26. lokakuuta 1966 Pariisi) on espanjalainen taekwondoin ja moninkertainen arvokisamitalisti. Benítez otteli alle 60 kg, alle 65 kg ja alle 67kg:n painoluokissa. Hän saavutti taekwondon kevytsarjassa (55–60 kg) Euroopan mestaruuskilpailujen pronssia vuosina 1986 (Seefeld) ja 1990 (Aarhus), välisarjassa (60–65 kg) hopeaa vuonna 1994 (Zagreb), kultaa vuosina 1996 (Helsinki) ja 1998 (Eindhoven) sekä hopeaa vuonna 2000 (Patra). MM-kilpailuissa Benítez otteli pronssia (1986, Seoul, kevytsarja), ja kultaa (1999, Edmonton, välisarja). Maailman cupin hän voitti vuosina 1994, 1996 ja 1997 sekä otteli pronssia vuonna 1998 (välisarja). Benítez edusti Espanjaa kolmissa olympialaisissa. Vuoden 1988 kesäolympialaisissa Soulissa Benítez sijoittui viidenneksi kevytsarjassa (55–60 kg). Vuoden 1988 kesäolympialaisissa Barcelonassa hän otteli kultaa välisarjassa (60–65 kg). Taekwondo oli näissä kisoissa näytöslajina. Vuoden 2000 kesäolympialaisissa Sydneyssä Benítez sijoittui yhdeksänneksi välisarjassa (60–65 kg). == Lähteet == Luokka:Espanjalaiset taekwondoinit Luokka:Vuonna 1966 syntyneet Luokka:Elävät henkilöt
K. J. Mandelin

Karl Johan Mandelin (15. kesäkuuta 1869 – 22. lokakuuta 1919 Helsingin maalaiskunta)Kirjapainonjohtaja K. J. Mandelin Helsingin Sanomat 23.10.1919, s. 3. Kansalliskirjaston digitaaliset aineistot. Viitattu 12.2.2021.Karl Johan Mandelinin kuolinilmoitus Helsingin Sanomat 23.10.1919, s. 2. Kansalliskirjaston digitaaliset aineistot. Viitattu 12.2.2021. oli suomalainen faktori ja kirjapainonjohtaja, joka toimi vuosina 1906–1910 pilalehti Velikullan päätoimittajana. Hän kirjoitti lehteen nimimerkillä Viksari.Noora Laine: Ensimmäisten naiskansanedustajien kohtelu suomenkielisissä pilalehdissä vuosina 1906–1908 Suomen ja Pohjoismaiden historian pro gradu -tutkielma, Helsingin yliopisto 2020. Mandelin työskenteli 21 vuotta faktorina Simeliuksen kirjapainossa Helsingissä, minkä jälkeen hän siirtyi Päivälehden kirjapainon teknilliseksi johtajaksi. Päivälehden lakkauttamisen jälkeen perustettiin vuonna 1904 Helsingin Sanomia varten Helsingin Uusi Kirjapaino Osakeyhtiö, jonka ensimmäisenä kirjapainonjohtajana Mandelin toimi.Helsingin Uuden Kirjapaino Osakeyhtiön arkisto, arkistoluettelo Päivälehden arkisto. Viitattu 12.2.2021. Sama kirjapaino painoi myös pilalehti Velikultaa, jonka päätoimittajaksi Mandelin tuli. Hänellä oli myös paljon luottamustehtäviä. Hän kuului muun muassa Graafillisen Teollisuuden Harjoittajain Liiton johtoon ja oli Suomen Kirjaltajain apuyhdistyksen puheenjohtaja. Mandelin kuoli sydänhalvaukseen 50-vuotiaana kotonaan Helsingin maalaiskunnan Pukinmäessä, jossa hän kuului paikalliseen vapaapalokuntaan ja suojeluskuntaan. ==Lähteet== Luokka:Suomalaiset päätoimittajat Luokka:Sanoman henkilöstö Luokka:Vuonna 1869 syntyneet Luokka:Vuonna 1919 kuolleet
Alfa Romeo 2600

Alfa Romeo 2600 on Alfa Romeon vuosina 1962–1968 valmistama edustusluokan automalli, joka korvasi Alfa Romeo 2000:n. Mallin seuraajaksi tuli Alfa Romeo Alfa 6, tosin vasta vuonna 1979. Alfa Romeo 2600 esiteltiin Geneven autonäyttelyssä maaliskuussa 1962. Se perustui tekniikaltaan pitkälti edeltäjäänsä. Sedan-korinen Berlina oli edeltäjänsä tavoin kuusipaikkainen, ja siksi vaihteenvalitsin oli sijoitettu ohjauspylvääseen kolmen istuttavan etuistuimen vuoksi. Avomalli Spiderissa ja coupé-korisessa Sprintissä vaihteenvalitsin sijaitsi lattialla. Moottorina oli kuusisylinterinen 2,6-litrainen, jonka teho oli sedanissa 130 hevosvoimaa ja Spiderissa sekä Sprintissä 145 hevosvoimaa. Voimansiirtona oli viisivaihteinen manuaalivaihteisto. Vuonna 1965 myös sedaniin tuli lattialle sijoitettu vaihteenvalitsin. Vuosina 1965–1967 valmistettiin 105 kappaletta Zagaton uudelleen muotoilemaa versiota Sprintistä. Toinen korinrakentaja, OSI, valmisti vuosina 1965 ja 1966 54 kappaleen verran 2600 De Luxea. Se oli neliovinen, mutta muistutti Sprintiä, ja ajovaloja oli vain kaksi. == Lähteet == == Aiheesta muualla == 2600 Luokka:E-segmentin autot Luokka:1960-luvun autot
Kemin biotuotetehdas

Kemin biotuotetehdas on Kemin Pajusaareen, Kemin sellutehtaan alueelle vuonna 2023 valmistunut biotuotetehdas. Metsä Groupin 1,6 miljardia euroa maksava tehdas julkistettiin alkuvuodesta 2021 ja tuotanto käynnistyi 20. syyskuuta 2023. Tehdas tuottaa havu- ja koivusellua 1,5 miljoonaa tonnia vuodessa kartongin, pehmo- ja painopaperin sekä erikoistuotteiden raaka-aineeksi. Lisäksi se tuottaa mäntyöljyä, tärpättiä, puunkuoresta valmistettavaa tuotekaasua, lietteestä tehtyjä biopellettejä sekä muun muassa rikkihappoa tehtaan omaan käyttöön. Lisäksi se tuottaa biopohjaista sähköenergiaa selkeästi enemmän verrattuna perinteiseen sellutehtaaseen. Vuosittain sinne kuljetetaan noin 145 000 juna- ja rekkalastia puuta. Tehdas tuottaa vuodessa myös 2 terawattituntia sähköä. == Katso myös == * Äänekosken biotuotetehdas == Lähteet == == Aiheesta muualla == * Metsä Fibre > Kemin biotuotetehdasprojekti Luokka:Kemin rakennukset ja rakennelmat Luokka:Metsä Fibre Luokka:Suomen selluloosatehtaat
Tuomas Laurikainen

Tuomas Laurikainen (12. tammikuuta 1841 Ruskeala – 4. huhtikuuta 1904 Ruskeala)Geni: Tuomas Tuomaanpoika Laurikainen Viitattu 13.2.2021. oli suomalainen maakauppias, maanviljelijä ja valtiopäivämies. Tuomas Laurikaisen vanhemmat olivat Tuomas Antinpoika Laurikainen ja Anna Simontytär Holopainen ja puolisot Elisabeth Maria Laurikainen ja Fanny Pajula. Maanviljelijä, kauppias Laurikainen oli talonpoikaissäädyssä Kiteen tuomiokunnan edustaja valtiopäivillä 1872 ja 1894 ja Sortavalan tuomiokunnan edustaja valtiopäivillä 1882. Hän oli 1872 valtiovarain- ja yhdistetyn valtiovarain- ja talousvaliokunnan jäsen, 1882 valitsijamies ja yleisen valitusvaliokunnan jäsen ja 1894 talousvaliokunnan jäsen sekä valitsijamiesten varamies. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1841 syntyneet Luokka:Vuonna 1904 kuolleet
Matti Leino (valtiopäivämies)

Matti Leino (1809 – 1873) oli suomalainen maanviljelijä ja valtiopäivämies. Leino oli talonpoikaissäädyssä Äyräpään tuomiokunnan edustaja valtiopäivillä 1863–1864. Leino oli tunnettu metsästäjänä, joka oli kaatanut noin viisikymmentä karhua. == Lähteet == Luokka:Suomalaiset maanviljelijät Luokka:Suomalaiset metsästäjät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1809 syntyneet Luokka:Vuonna 1873 kuolleet
Kokaetyleeni

Kokaetyleeni on aineenvaihduntatuote, jota muodostuu ihmiskehossa kokaiinista ja etanolista mikäli niitä käytetään samaan aikaan. Kokaetyleeni vapauttaa keskushermostossa dopamiinia ja päihdyttää siksi samaan tapaan kuin kokaiini. Kokaetyylenin syntetisoi tiettävästi ensi kerran W. Merck vuonna 1885 Kielin yliopistossa, mutta kokaetyleenin farmakologisia ominaisuuksia tutkittiin tarkemmin todennäköisesti vasta myöhemmin. Ihmisen käyttäessä kokaiinia yhdessä etanolin kanssa, osa kokaiinista vaihtoesteröityy etanolin kanssa kokaetyleeniksi maksassa karboksyyliesteraasien avulla. Kokaetyleeni voi hajota bentsoylekgoniiniksi kokaiinin tapaan. Vaihtoehtoisesti se voi hajota N-demetylaation kautta norkokaetyleeniksi – tämä reaktio on verrannollinen reaktioon, jossa kokaiini hajoaa norkokaiiniksi. Kokaetyleeniä voidaan käyttää päihteenä esimerkiksi nuuskaamalla tai injektioiden kautta. Ihmisissä kokaetyleenin aiheuttama päihtymys on identtinen kokaiinin aiheuttaman päihtymyksen kanssa. Molemmat ovat likimain yhtä voimakkaita stimulantteja massaan suhteutettuna. Kokaetyleeni on kuitenkin hieman pitkävaikutteisempi: sen eliminaation puoliintumisaika ihmisissä on noin 150 minuuttia. Kokaiinin puoliintumisaika taas on noin 80 minuuttia, mutta se voi kasvaa noin 100 minuuttiin asti jos sitä käytetään yhdessä etanolin kanssa. Etanoli myös tehostaa nuuskatun kokaiinin imeytymistä mahdollisesti siksi, että etanoli laajentaa nenän verisuonistoa. Kokaetyleeni saattaa olla hieman vaarallisempi aine kuin kokaiini. Kokaetyleenin LD50 hiirissä nimittäin on 70–96 milligrammaa kokaetyleeniä per kehonpainokilogramma (mg/kg) vatsakalvon sisään pistettynä. Kokaiinin vastaava LD50 on 85–107 mg/kg. Etanolin yhteiskäyttö kokaiinin kanssa on kuitenkin vaarallisempaa kuin pelkän kokaiinin käyttö. Yhteiskäytössä muodostuneen kokatetyleenin merkitystä yhteiskäyttöön liittyneiden terveysongelmien ja kuolintapausten osalta ei tunneta. Kokaetyleeni ei ole vesiliukoinen, mutta sen fumaraatti- ja hydrokloridisuolat ovat. == Lähteet == == Aiheesta muualla == * PubChem: Cocaethylene * Human Metabolome Database (HMDB): Cocaethylene Luokka:Piristeet
August Kristian Lemström

August Kristian Lemström (28. heinäkuuta 1819 Inkoo – 27. lokakuuta 1892 Inkoo)Geni: Kristian August Lemström Viitattu 13.2.2021. oli suomalainen maanviljelijä, henkikirjoittaja ja valtiopäivämies. Lemströmin vanhemmat olivat Carl Johan Lemström ja Sofia Perklén ja puolisot Hilda Aurora Juslenius, Katarina Natalia Bengelsdorff ja Sofia Elisabeth Forsström. Lemström oli talonpoikaissäädyssä Raaseporin tuomiokunnan edustaja valtiopäivillä 1885. Hän oli säädyn vanhimpana ikäpuhemies siihen saakka, että vakinainen ja varapuhemies valittiin. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1819 syntyneet Luokka:Vuonna 1892 kuolleet
Egg (albumi)

Egg on brittiläisen progressiivisen rock yhtye Eggin esikoisalbumi. == Kappaleet == Kaikki kappaleet Egg, ellei toisin mainita === A-Puoli === # # # # # # # === B-Puoli === # ## ## ## ## === Vuoden 2004 Remastered Edition Bonus Tracks === # # # == Kokoonpano == * Dave Stewart – Hammond urut, piano, mellotron, tone generator * Mont Campbell – basso, laulu * Clive Brook – rummut == Arviot == * Allmusic: http://www.allmusic.com/album/egg-mw0000265297 ==Lähteet== == Aiheesta muualla == * discogs.com -sivustolla * progarchives.com -sivustolla Luokka:Vuoden 1970 esikoisalbumit Luokka:Progressiiviset rockalbumit
Pekka Leppänen (valtiopäivämies)

Pekka Leppänen (22. lokakuuta 1855 Kiihtelysvaara – 11. joulukuuta 1911 Joensuu)Muistokirjoitus (samalla sivulla kuolinilmoitus), Karjalatar, 1911, No 141, sivu 2, julkaistu 12.12.1911 oli suomalainen kauppias, maanviljelijä ja moninkertainen valtiopäivämies. Leppänen kävi pari luokkaa lyseota, mutta joutui keskeyttämään koulun isänsä kuoltua. Hän ryhtyi maanviljelijäksi ja kauppiaaksi ja perusti meijerin, jonka omistajana hän toimi yli kymmenen vuotta. Leppäsellä oli useita luottamustoimia. Pääosin hänen toimestaan perustettiin 1900 Pohjois-Karjalan palovakuutusyhtiö, jonka johtajana hän toimi vuoteen 1907 asti. Joensuuhun muutettuaan hän toimi siellä kaupunginvaltuutettuna 1907–1908. Leppänen oli talonpoikaissäädyssä Ilomantsin tuomiokunnan edustaja valtiopäivillä 1882, 1885, 1888, 1891, 1894 ja Liperin tuomiokunnan edustaja valtiopäivillä 1899 ja 1900. Valtiopäivillä hän toimi sekä valitsijamiehenä että useassa eri valiokunnassa. Leppänen kuoli Joensuussa lavantautiin vuonna 1911. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Joensuun kaupunginvaltuutetut Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1855 syntyneet Luokka:Vuonna 1911 kuolleet
Pekka Leppänen

Pekka Leppänen -nimisiä henkilöitä ovat olleet: * Pekka Leppänen (1855–1911), kauppias, maanviljelijä ja talonpoikaissäädyn valtiopäivämies * Pekka Leppänen (1867–1943), maanviljelijä, kirjakauppias, valtiopäivämies ja nuorsuomalaisten kansanedustaja * Pekka Leppänen (1945–2016), SKDL:n ja Vasemmistoliiton kansanedustaja.
Armas Esti

Karl Armas Esti (26. tammikuuta 1888 Pyhtää – 1. huhtikuuta 1952) oli suomalainen arkkitehti.50 år, Kotka Nyheter, 26.01.1938, nro 7, s. 2, Kansalliskirjaston digitaaliset aineistot Kansaneläkelaitoksen henkilökortit -arkisto > Vuosina 1950-1958 kuolleiden henkilöiden hakemistokortit > Vuosina 1950-1958 kuolleiden henkilöiden hakemistokortit -1--1 (8) Pyhtäällä Tuuskin kylässä Munapirtin saarella syntynyt Armas Esti opiskeli Suomen Taideyhdistyksen piirustuskoulussa ja hän valmistui 1908 Helsingin teollisuuskoulun huoneenrakennusosastolta. Esti opiskeli sitten 1909–1912 Saksassa Bad-Sulzan teknillisessä oppilaitoksessa valmistuen sieltä arkkitehdiksi. Esti oli harjoittelijana arkkitehtitoimistoissa Suomessa ja ulkomailla Wiesbadenissa, Leipzigissa ja Moskovassa. Hän teki opintomatkoja Saksaan, Hollantiin, Tanskaan, Viroon ja Venäjälle. Esti keskittyi erityisesti suunnittelemaan rakennuksia maaseudulle. Hän kirjoitti myös rakentamisen oppaita yhdessä Vilho Setälän kanssa. __NOTOC__ == Suunnittelutöitä == * Munapirtin nuorisoseurantalo ja kansakoulu, Pyhtää * Munapirtin hautausmaa * Svedebon seurantalo, Purola (Svartbäck), Pyhtää Svedebon seurantalon sivut * Pyhtään vapaudenpatsas * Pursimiehenkatu 13 - Albertinkatu 6, Punavuori, Helsinki 1928 Korttelit.fi == Kirjallista tuotantoa == * Maatalousrakennukset: ohjeita keskikokoisten ja pienten tilojen omistajille; kirj. A. V. Nieminen ja Armas Esti. 4. uud. painos Otava 1931 * Oman tuvan rakentaja: rakennusohjeita joka-miehelle; kirj. Vilho Setälä ja Armas Esti. Oma-kirjasto n:o 3. Otava 1937, 2. painos 1943 * Oman majan kalustus: ohjeita jokamiehelle; kirj. Vilho Setälä ja Armas Esti. Oma-kirjasto n:o 4. Otava 1937, 2. painos 1950 * Oma maalarini: ohjeita joka miehelle; kirj. Vilho Setälä ja Armas Esti. Oma-kirjasto n:o 5. Otava 1938, 2. painos 1939, 3. painos 1951 == Käännöksiä == * Urho Orola : Reparation och underhåll av byggnader ; översättning från finskan av Armas Esti. Sällskapet Pellervo, Helsingfors 1945 == Lähteet == == Aiheesta muualla == * Armas Esti : Poimintoja Pyhtään pitäjän historiasta, Helsingin Sanomat Viikkoliite, 17.07.1932, nro 29, s. 1, Kansalliskirjaston digitaaliset aineistot Luokka:Suomalaiset arkkitehdit Luokka:Vuonna 1888 syntyneet Luokka:Vuonna 1952 kuolleet
Martti Levonen

Martti Levonen (6. joulukuuta 1834 Jaakkima – 13. heinäkuuta 1894 Hiitola)Geni: Martti Levonen Viitattu 13.2.2021. oli suomalainen maanviljelijä ja valtiopäivämies. Levosen vanhemmat olivat Johan Levoin ja Kaisa Sihvonen ja puoliso Anna Juhontytär Pajari. Levonen oli talonpoikaissäädyssä Käkisalmen tuomiokunnan edustaja valtiopäivillä 1867. Hän oli valtiopäivillä valitsijamies ja säädyn yksityisen valitusvaliokunnan jäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1834 syntyneet Luokka:Vuonna 1894 kuolleet
Iisakki Liimatainen

Iisakki (Isak) Liimatainen (16. maaliskuuta 1818 Rautalampi – 19. syyskuuta 1868 Rautalampi)Geni: Iisakki Juhonpoika Liimatainen Viitattu 13.2.2021. oli suomalainen maanviljelijä ja valtiopäivämies. Liimataisen vanhemmat olivat Juho Liimatainen ja Susanna Hytönen ja puoliso Anna Kaisa Moisio. Liimatainen oli talonpoikaissäädyssä Rautalammin tuomiokunnan edustaja valtiopäivillä 1863–1864. Hän oli valtiopäivillä valitsijamiesten varamies. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1818 syntyneet Luokka:Vuonna 1868 kuolleet
Sesleria autumnalis

Sesleria autumnalis on heinäkasvien (Poaceae) heimoon, lupikoiden (Sesleria) sukuun kuuluva kasvilaji, jota kasvatetaan myös koristeheinänä. Lajia kasvaa alkuperäisenä Euroopan nummilla. Sesleria autumnalis on kasvutavaltaan mätästävä heinälaji, joka kasvaa tyypillisesti noin 20–30 cm korkeaksi. Sen lehdet ovat noin 0,5 cm leveitä ja väriltään kellanvihreitä. Kukintoja muodostavat varret kasvavat kesän aikana mättäiden yläpuolelle, noin 45 cm korkeiksi. Kukinnot ovat tiiviin tähkämäisiä ja yleisväritykseltään hopeanvalkoisia. Lajin kukinta on parhaimmillaan syksyllä. Koristekasvina Sesleria autumnalis sopii maanpeitekasviksi täyteen auringon valoon tai puiden alle. Lajilla ei ole kasvatuksen kannalta merkittäviä tuhohyönteisiä tai kasvitauteja. == Lähteet == * Missouri Botanical Garden: Sesleria autumnalis === Viitteet === autumnalis
Jarl August Reinhold Lindberg

Jarl August Reinhold Lindberg (21. marraskuuta 1850 Helsinki – 8. lokakuuta 1912 Salmi) oli suomalainen merikapteeni, maanviljelijä ja moninkertainen valtiopäivämies. Helsingissä syntynyt ja opiskellut Lindberg lähti merille 1870. Perämiehen tutkinnon hän suoritti 1874 ja merikapteenin tutkinnon 1878. Vuosina 1879–1889 hän purjehti Laatokalla monen eri höyrylaivan päällikkönä. Jätettyään laivaliikennöinnin Lindberg alkoi maanviljelijäksi Impilahden Kitilään, mutta osallistui sielläkin laivojen rakennukseen, rakensi telakan ja pani alulle Laatokan hinaushöyryliikenteen proomuineen. Myös kunnallismiehenä tunnettu Lindberg oli talonpoikaissäädyssä Salmin tuomiokunnan edustaja valtiopäivillä 1888, 1891, 1894 ja 1899. Valtiopäivillä 1891 hän oli pankkivaliokunnan jäsen. == Lähteet == Luokka:Suomalaiset maanviljelijät Luokka:Suomalaiset merikapteenit Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1850 syntyneet Luokka:Vuonna 1912 kuolleet
1483 Hakoila

1483 Hakoila on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Väisälän assistentin K. J. Hakoilan mukaan. Hakoilan likimääräinen läpimitta on 21 kilometriä. Kohde sijaitsee Auringosta suunnilleen 2,72 kertaa niin kaukana kuin Maa, ja sen kierros Auringon ympäri kestää noin 4,5 vuotta. ==Lähteet== Luokka:Päävyöhykkeen asteroidit
Tsubasa Honda

Tsubasa Honda (, 27. kesäkuuta 1992) on japanilainen näyttelijä ja malli. Hän on toiminut mallina Seventeen-, Love Berry- ja Non-no-lehdille sekä näytellyt muun muassa TV-sarjoissa sekä elokuvissa kuten Ao Haru Ride, Kishūteneki Terminal ja Koinaka. == Aiheesta muualla == * Tsubasa Honda MyDramalist- sivustolla Luokka:Japanilaiset näyttelijät Luokka:Japanilaiset mallit Luokka:Vuonna 1992 syntyneet Luokka:Elävät henkilöt
Arvi Mansikka

Arvi Mansikka (9. heinäkuuta 1890 Viipuri – 20. heinäkuuta 1931 Viipuri) oli suomalainen lausuntataiteilija ja näyttelijä.Arvi Mansikka, Heinolan Sanomat, 23.07.1931, nro 80, s. 2, Kansalliskirjaston digitaaliset aineistotArvi Mansikka, Maakansa, 22.07.1931, nro 164, s. 3, Kansalliskirjaston digitaaliset aineistot Arvi Mansikka kävi Viipurin klassillista lyseosta ja hän siirtyi sitten Suomalaisen Maaseututeatterin oppilaskouluun, josta hän valmistui näyttelijäksi 1910. Mansikka suoritti sitten myös rautatievirkamiestutkinnon ja hän toimi rautatievirkamiehenä, lehtimiehenä, näyttelijänä ja lausuntataiteilijana. Mansikka opetti lausuntaa Viipurin Kirkkomusiikkiopistossa ja Viipurin työväenopistossa sekä toimi myös yksityisopettajana. Hän oli luennoitsijana kansan- ja työväenopistoissa, seminaareissa ja oppikouluissa. Lisäksi Mansikka kirjoitti pakinoita ja teatteriarvosteluja Viipurissa ilmestyneisiin lehtiin. Lausujana Mansikka oli erityisesti tunnettu Krylov- ja Fröling-tulkinnoistaan. == Lähteet == == Aiheesta muualla == * Jätkät, Arvi Mansikka lausuu Parlophon levyllä vuonna 1931 (Youtube) * Kapakassa, Arvi Mansikka lausuu Parlophon levyllä vuonna 1931 (Youtube) Luokka:Suomalaiset lausujat Luokka:Suomalaiset näyttelijät Luokka:Vuonna 1890 syntyneet Luokka:Vuonna 1931 kuolleet
I Am Your God

I Am Your God on vuonna 2018 perustettu suomalainen melodista death metalia esittävä yhtye. Musiikillisiksi vaikuttajikseen yhtyeen jäsenet ovat nimenneet muun muassa Ville Laihialan, Bullet for My Valentinen ja In Flamesin. I Am Your God julkaisi maaliskuussa 2020 "Flowers on Your Grave" -nimisen kappaleen, jonka Spotify lisäsi soittolistoilleen. Saksalaisen levy-yhtiö Out of Line Musicin edustaja kuuli kappaleen ja solmi elokuussa 2020 yhtyeen kanssa levytyssopimuksen. Debyyttialbumi The Resurrection julkaistiin kaksi kuukautta myöhemmin 23. lokakuuta 2020. Yhtyeen kappaleet saivat myös ensimmäisen kerran radiosoittoa Radio Rockilla. == Diskografia == * * === EP:t === * Another day to Die (2023) * Shotgun (2023) === Singlet === * "Betrayal" (2019) * "The Loop" (2019) * "In Those Times" (2019) * "Flowers On Your Grave" (2020) * "Believe Again" (2020) * "My Venom" (2021) * "Dead Standing Tree" (2021) * "Warriors" (2022) * "The Hell I Create" (2023) * "Haunting Hell" (2024) == Lähteet == == Aiheesta muualla == * Luokka:Suomalaiset metalliyhtyeet
1451 Granö

1451 Granö on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Löytö on tehty Turussa, ja se on nimetty Turun yliopiston kanslerin J. G. Granön mukaan. Kansainvälisissä yhteyksissä asteroidin nimi voidaan kirjoittaa myös ilman ö-kirjainta, muodossa Grano. Granön likimääräinen läpimitta on 13 kilometriä. Kohde sijaitsee Auringosta suunnilleen 2,2 kertaa niin kaukana kuin Maa, ja sen kierros Auringon ympäri kestää noin 3 vuotta ja 3 kuukautta. ==Lähteet== Luokka:Päävyöhykkeen asteroidit
Kuhlberg

Kuhlberg on muun muassa seuraavien suomalaisten henkilöiden sukunimi: * Akseli Karhi, ent. Kuhlberg (1891–1943), näyttelijä ja teatterinjohtaja * Johan Kuhlberg (1725–1790), Helsingin pormestari * Jonas Kuhlberg, bassokitaristi * Katri Kortesuo, oik. Ida Sofia Kulovuori, ent. Kuhlberg (1858–1941), kirjailija * Sebu Kuhlberg (s. 1974), lumilautailija * Viljo Kuhlberg (1910–1944), jalkapalloilija.
Törkeä veropetos

Törkeä veropetos ja sen tuomiot määritellään Suomen rikoslain 29 luvun 2 §:ssä seuraavasti: Jos veropetoksessa 1) tavoitellaan huomattavaa taloudellista hyötyä tai 2) rikos tehdään erityisen suunnitelmallisesti ja veropetos on myös kokonaisuutena arvostellen törkeä, rikoksentekijä on tuomittava törkeästä veropetoksesta vankeuteen vähintään neljäksi kuukaudeksi ja enintään neljäksi vuodeksi. Tarkkaa euromäärää ei ole säädetty, mutta lainsäätäjän tarkoittama huomattava taloudellinen hyöty on noin 15 000-20 000 euroa. Jos tekoon on uhrattu paljon aikaa, resursseja ja ammattitaitoa, niin tekoa voidaan pitää erityisen suunnitelmallisena. == Lähteet == Luokka:Rikokset Luokka:Verotus Suomessa
1398 Donnera

1398 Donnera on tähtitieteilijä Yrjö Väisälän vuonna 1936 löytämä asteroidi eli pikkuplaneetta. Se on nimetty tähtitieteilijä Anders Donnerin mukaan. Donneran likimääräinen läpimitta on 39 kilometriä. Kohde sijaitsee Auringosta suunnilleen 3,16 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta. ==Lähteet== Luokka:Päävyöhykkeen asteroidit
Hymns

Hymns on englantilaisen industrial metal -yhtyeen Godfleshin kuudes albumi, joka julkaistiin 23. lokakuuta 2001. == Kappalelista == # # # # # # # # # # # # # # === 2013 uudelleenjulkaisun bonuskappaleet === # # # # # # # == Aiheesta muualla == * * Luokka:Industrial metal -albumit Luokka:Vuoden 2001 albumit
Balla Koné

Balla Koné (1. heinäkuuta 1920 Bougouni – 16. joulukuuta 1985 Bamako) oli malilainen sotilas, jota pidetään maan santarmilaitoksen perustajana. Koné kävi koulunsa Katissa ja Saint-Louisissa ja liittyi vapaaehtoisena Ranskan siirtomaa-armeijaan. Hän osallistui toiseen maailmansotaan sekä Indokiinan ja Algerian sotiin ja opiskeli 1950-luvun lopulla Fréjusin ja Melunin sotakouluissa. Koné palveli sen jälkeen Ranskan Sudanin santarmilaitoksessa, josta tuli vuonna 1960 hänen komentamansa Malin liittovaltion tasavaltalaiskaarti. Liittovaltion hajottua ja Malin tasavallan itsenäistyessä tasavaltalaiskaarti erotettiin santarmilaitoksesta, ja sen komentajaksi tuli Boubacar Traoré. Koné komensi santarmeja vuoden 1968 vallankaappaukseen saakka. Sotilasvallankaappauksen jälkeen Koné toimi turvallisuudesta vastaavana tiedotusministerinä vuosina 1968–1969 ja Bamakon kaupunginhallinnon päällikkönä vuosina 1969–1970. Hän jäi sen jälkeen eläkkeelle. ==Lähteet== Luokka:Malilaiset sotilaat Luokka:Vuonna 1920 syntyneet Luokka:Vuonna 1985 kuolleet
Walter Nash

Walter Nash (12. helmikuuta 1882 – 4. kesäkuuta 1968) oli uusiseelantilainen työväenpuolueen poliitikko, joka toimi pääministerinä vuosina 1957–1960. Nashia pidettiin loistavana varamiehenä mutta huonona johtajana, ja hän tuli tunnetuksi kyvyttömyydestään tehdä nopeita päätöksiä sekä lukuisista ulkomaanmatkoistaan. Hän oli valtiovarainministeri Michael Joseph Savagen ja Peter Fraserin hallituksissa, ja Fraserin kuoltua 75-vuotias Nash nousi työväenpuolueen puheenjohtajaksi ja myöhemmin pääministeriksi. == Lähteet == Luokka:Uuden-Seelannin pääministerit Luokka:Uuden-Seelannin puolueiden puheenjohtajat Luokka:Vuonna 1882 syntyneet Luokka:Vuonna 1968 kuolleet
A World Only Lit by Fire

A World Lit Only by Fire on englantilaisen industrial metal -yhtyeen Godfleshin seitsemäs albumi, joka julkaistiin 7. lokakuuta 2014. == Kappalelista == # # # # # # # # # # === Japanin bonuskappaleet === # * # # == Arvostelut == * AllMusic: Godflesh: A World Lit Only By Fire Viitattu 22.12.2022. * Kaaoszine: 8+/10 * Soundi: Godflesh: A World Lit Only By Fire Viitattu 22.12.2022. == Lähteet == == Aiheesta muualla == * * Luokka:Industrial metal -albumit Luokka:Vuoden 2014 albumit
Koripallon naisten Euroopan-mestaruuskilpailut 1964

Vuoden 1964 koripallon naisten Euroopan-mestaruuskilpailut pelattiin Unkarissa 6.–13. syyskuuta. Kisoihin osallistui 10 maata. Mestaruuden voitti seitsemännen kerran (kolmannen kerran peräkkäin) Neuvostoliitto, hopeaa saavutti Bulgaria ja pronssia Tšekkoslovakia. Neuvostoliitto voitti loppuottelussa Bulgarian 55-53. Turnauksen korikuningatar oli Bulgarian Niza Borisova, joka heitti 113 pistettä.todor66.com == Sijoitukset == # # # # # # # # # # == Lähteet == * Women Basketball European Championship 1964 Budapest todor66.com === Viitteet === == Aiheesta muualla == * 1964 European Championship for Women FIBA Archive Luokka:Koripallon Euroopan- mestaruuskilpailut Luokka:Vuoden 1964 koripallo Luokka:Unkarin koripallo Luokka:Budapestin urheilutapahtumat
1424 Sundmania

1424 Sundmania on tähtitieteilijä Yrjö Väisälän vuonna 1937 löytämä asteroidi eli pikkuplaneetta. Se on nimetty tähtitieteilijä Karl F. Sundmanin mukaan. Sundmanian likimääräinen läpimitta on 55 kilometriä. Kohde sijaitsee Auringosta suunnilleen 3,19 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta. ==Lähteet== Luokka:Päävyöhykkeen asteroidit
Post Self

Post Self on englantilaisen industrial metal -yhtyeen Godfleshin kahdeksas albumi, joka julkaistiin 17. marraskuuta 2017. == Kappalelista == # # # # # # # # # # === Japanin bonuskappaleet === # * # # == Aiheesta muualla == * * Luokka:Industrial metal -albumit Luokka:Vuoden 2017 albumit
Adolf Manninen (juoksija)

Gustaf Adolf Manninen (26. tammikuuta 1888 Pori – 27. toukokuuta 1963 Pori)Muistokirjoitus: Johtaja Adolf Manninen, Länsi-Savo, 1963, No 127, sivu 2, julkaistu 2.6.1963 oli suomalainen talouspäällikkö ja keskimatkojen juoksija.Urheilumme Kasvot Osa 2, Manninen, Gustaf Aadolf, sivu 764, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Manninen edusti urallaan Porin Tarmoa ja Viipurin Reipasta. Suomen-mestaruuskilpailuissa Manninen saavutti vuonna 1910 kultaa sekä 1 500 metrin että 800 metrin juoksussa. Vuonna 1911 hän voitti 1 500 metrillä ja sai hopeaa 800 metrillä Lauri Pihkalan voittaessa. Viestijuoksun Suomen- mestaruuskilpailuissa hän sai Porin Tarmon joukkueessa kultaa 4 × 100 metrin, 1 600 metrin ja 5 × 2 000 metrin viestissä vuonna 1910. 5 × 2 000 metrin viestissä hän sai lisäksi Viipurin Reippaan joukkueessa hopeaa vuonna 1911 ja pronssia vuonna 1912 Manninen teki yhteensä neljä Suomen ennätystä. 1 500 metrillä hän juoksi 18. kesäkuuta 1909 ajan 4.19,0. 800 metrillä hän teki ensimmäisen ennätyksen 7. elokuuta 1909 ajalla 2.03,6. Manninen paransi ennätystä 2. heinäkuuta 1910 aikaan 2.02,9. Viimeisen kerran Suomen ennätys parantui 29. heinäkuuta 1911, jolloin Manninen juoksi 2.01,8. Manninen oli ammatiltaan talouspäällikkö ja asianajaja. Hän tuli Länsi-Savon taloudenhoitajaksi Mikkelissä vuonna 1923 ja työskenteli tällä paikalla 11 vuotta aina vuoteen 1934 saakka. Mikkelistä Manninen siirtyi Poriin, missä hän toimi kiinteistövälittäjänä ja oikeusasiamiehenä. Manninen oli Porin Tarmon perustajajäsen ja aikoinaan sihteeri, valmentaja, puheenjohtaja ja kunniapuheenjohtaja. Mikkelissä ollessaan Manninen toimi mm. Mikkelin Kilpa- Veikkojen puheenjohtajana 1924 ja 1933. Hän kuului Mestariurheilijain Kerhoon. __NOTOC__ == Henkilökohtaiset ennätykset == === Ulkoradat === Laji Tulos Paikka Päivä 800 m 2.01,8 Viipuri 29. heinäkuuta 1911 1 500 m 4.16,5 Viipuri 3. heinäkuuta 1910 Lähde == Lähteet == Luokka:Suomalaiset keskimatkojen juoksijat Luokka:Vuonna 1888 syntyneet Luokka:Vuonna 1963 kuolleet
Pierre-Olivier Joseph

Pierre-Olivier Joseph (s. 1. heinäkuuta 1999 Laval, Quebec, Kanada) on kanadalainen jääkiekkoilija, joka pelaa NHL-seura Pittsburgh Penguinsin organisaatiossa. Arizona Coyotes varasi hänet vuoden 2017 varaustilaisuuden ensimmäisellä kierroksella varausnumerolla 23. Kesäkuussa 2019 Coyotes kauppasi Josephin yhdessä Alex Galchenyukin kanssa Penguinsiin vaihdossa Phil Kesseliin, Dane Birksiin ja neljännen kierroksen varausvuoroon vuoden 2021 varaustilaisuudessa. Joseph on pelipaikaltaan puolustaja ja kätisyydeltään left. Joseph on 13. kesäkuuta 2023 mennessä pelannut urallaan 95 NHL- runkosarjaottelua. Näissä hän on tehnyt kuusi maalia ja 20 syöttöä eli 26 tehopistettä. Heinäkuussa 2024 Joseph teki vapaana agenttina St. Louis Bluesin kanssa vuoden mittaisen ja 950 000 dollarin arvoisen sopimuksen. Joulukuussa 2024 Joseph palasi Penguinsiin Bluesin kaupattua hänet takaisin Pittsburghiin. == Lähteet == Luokka:Kanadalaiset jääkiekkoilijat Luokka:Pittsburgh Penguinsin pelaajat Luokka:Arizona Coyotesin varaamat pelaajat Luokka:Vuonna 1999 syntyneet Luokka:Elävät henkilöt
Tellervo Häyrinen

Selma Tellervo Häyrinen (myöh. Laitinen, 1. tammikuuta 1908 Joroinen – 4. elokuuta 2000) oli suomalainen kirjailija. Hän toimi myös lausujana.Nuoren Voiman liittoon 8.8.1926 hyväksytyt uudet jäsenet, Nuori voima, 20.08.1926, nro 15-16, s. 40, Kansalliskirjaston digitaaliset aineistotSuomen Kuvalehti, 13.10.1934, nro 42, s. 25, Kansalliskirjaston digitaaliset aineistot Helsingin maanviljelyslyseota käynyt Häyrinen sai kirjoituksellaan Harjoituskuukaudet ensimmäisen palkinnon Helsingin Toverikuntaliiton kirjoituskilpailussa 1928.Nuori voima, 20.05.1928, nro 10, s. 11, Kansalliskirjaston digitaaliset aineistot Vuonna 1931 Häyrinen julkaisi esikoisteoksensa Vanha majatalo. Naturalistissävyinen romaani kuvasi vanhassa majatalossa eläneen kirouksen alaisen suvun synkkää elämää.Turun Sanomat, 07.05.1931, nro 120, s. 5, Kansalliskirjaston digitaaliset aineistotYltiönaturalismia, Helsingin Sanomat, 26.04.1931, nro 112, s. 15, Kansalliskirjaston digitaaliset aineistotUusia romaaneita, Kansan Työ, 10.04.1931, nro 80, s. 4, Kansalliskirjaston digitaaliset aineistot == Teoksia == * Vanha majatalo: romaani. Otava 1931 == Lähteet == == Aiheesta muualla == * Tellervo Häyrinen : Harjoituskuukaudet. Saanut l:n palkinnon Toverikuntaliiton kirjoituskilpailuissa. Hiukan toimituksen lyhentämä, Nuori voima, 20.05.1928, nro 10, s. 12, Kansalliskirjaston digitaaliset aineistot * Tellervo Häyrinen : Arkista elämää maalaistalossa. Helsingin Toverikuntaliiton kilpailujen kirjoituksia, Nuori voima, 05.08.1929, nro 13-14, s. 14, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset lausujat Luokka:Vuonna 1908 syntyneet Luokka:Vuonna 2000 kuolleet
1477 Bonsdorffia

1477 Bonsdorffia on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty Geodeettisen laitoksen perustajan, tähtitieteilijä Ilmari Bonsdorffin mukaan. Bonsdorffian likimääräinen läpimitta on 20 kilometriä. Kohde sijaitsee Auringosta suunnilleen 3,19 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta. ==Lähteet== Luokka:Päävyöhykkeen asteroidit
1462 Zamenhof

1462 Zamenhof on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty esperanton keksijän, puolalaisen L. L. Zamenhofin mukaan. Väisälä harrasti itse esperantoa. Zamenhofin likimääräinen läpimitta on 29 kilometriä. Kohde sijaitsee Auringosta suunnilleen 3,15 kertaa niin kaukana kuin Maa, ja sen kierros Auringon ympäri kestää noin 5 vuotta ja 7 kuukautta. ==Lähteet== Luokka:Päävyöhykkeen asteroidit
1478 Vihuri

1478 Vihuri on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty tiedettä apurahoilla tukeneen suomalaisen laivanvarustajan mukaan. Vihurin likimääräinen läpimitta on 13 kilometriä. Kohde sijaitsee Auringosta suunnilleen 2,47 kertaa niin kaukana kuin Maa, ja sen kierros Auringon ympäri kestää noin 3 vuotta ja 11 kuukautta. ==Lähteet== Luokka:Päävyöhykkeen asteroidit
St. Landryn piirikunta

St. Landryn piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 82 124 vuonna 2019. Piirikunnan hallintokeskus on Opelousasin kunta. Piirikunta on perustettu vuonna 1807. == Lähteet == == Aiheesta muualla == Luokka:Louisianan piirikunnat
Jorma Saahko

Jorma Saahko (s. 27. elokuuta 1935 Impilahti) on suomalainen mediapersoona. Youtubessa hänet tunnetaan kanavalta Lotta ja pappa, jossa hän esiintyy pojantyttärensä Lotta-Sofia Saahkon kanssa. Lotta-Sofia Saahko perusti kanavan keväällä 2020, kun hän tuli Britanniasta Suomeen pakoon koronavirusepidemiaa. Kanavalla he laulavat ja jutustelevat piristääkseen ihmisiä. Ensimmäisen puolen vuoden aikana videot saivat yhteensä yli 30 miljoonaa katselukertaa. Saahkot laulavat vanhoja kansanlauluja, maakuntalauluja ja iskelmiä. Jorma Saahko on Karjalan evakko. Hänen perheensä asui Impilahden Pitkärannassa, josta he lähtivät evakkoon, kun Jorma Saahko oli nelivuotias vuonna 1939. Evakkomatkan päätteeksi heidät sijoitettiin asumaan Liperiin ja myöhemmin Kuusjärvelle eli nykyiseen Outokumpuun. Saahkojen YouTube-kanavalla keskustellaankin usein karjalaisuudesta. Jorma Saahko muutti 1965 Kuusjärveltä Valkeakoskelle, jossa asuu edelleen. Saahko on ollut leski vuodesta 2014. Hänen pojantyttärensä Lotta-Sofia Saahko asuu hänen omakotitalonsa yläkerrassa. Marraskuussa 2020 julkaistiin kirja Papan kanssa kahvilla, jonka on kirjoittanut Lotta-Sofia Saahko. Kirja kertoo Jorma Saahkon evakkotarinan. Joulukuussa 2020 Saahkot esiintyivät sekä MTV3:n Itsenäisyyspäivän lähetyksessä että Yle TV1:n itsenäisyyspäivän lähetyksessä. Kiitoksena Saahkot saivat kirjallisen kunnianosoituksen tasavallan presidentti Sauli Niinistöltä ja tämän puoliso Jenni Haukiolta. Jorma Saahko sai lokakuussa 2020 Vuoden isovanhempi -tunnustuksen vanhus- ja lähimmäispalvelun liitto VALLI ry:ltä. Syksyllä 2021 Saahkot kertoivat YouTube-kanavallaan, että Jorma sairastaa muistisairautta. He puhuvat sairaudesta avoimesti kanavallaan. Hänet valittiin yhdessä Lotta-Sofian kanssa vuoden positiivisimmaksi suomalaiseksi vuonna 2021. == Lähteet == Luokka:Suomalaiset julkisuuden henkilöt Luokka:Vuonna 1935 syntyneet Luokka:Elävät henkilöt
Edna Ferber

Edna Ferber (15. elokuuta 1885 – 16. huhtikuuta 1968) oli yhdysvaltalainen kirjailija. Hän kirjoitti romaaneja, novelleja, omaelämäkertoja ja näytelmiä. Ferberille myönnettiin Pulitzer-palkinto teoksesta So Big (1924). Hänen teostensa pohjalta on tehty myös elokuvia ja musikaaleja. Ferber oli taustaltaan juutalainen. Ferber toimi nuorena journalistina muun muassa Chicago Tribunessa. Pulitzer-palkittu Noin suuri kertoo äidistä joka huolehtii siitä että poika saa kunnollisen koulutuksen. Romaanin Teatterilaiva pohjalta ovat Jerome Kern ja Oscar Hammerstein tehneet vuonna 1927 samannimisen musikaalin. George Stevensin elokuva Jättiläinen (1956) perustuu myös Edna Ferberin romaaniin. == Teoksia == * So Big (1924) * Show Boat (1926) * Cimarron (1929) * Saratoga Trunk (1941) * Giant (1952) ==Suomennetut teokset== * Noin suuri: romaani (So Big), suom. Elsa Soini, Helsinki: Holger Schildt 1926 * Teatterilaiva (Show Boat), suom. Elsa Soini, Helsinki: Minerva 1929 * Uhkapeliä Saratogassa (Saratoga Trunk), suom. Annaliisa Loukola, Helsinki: Tammi 1947 * Jättiläinen: romaani (Giant), suom. Irma Andersin, Helsinki: Otava 1955. Sarja: Otavan kirjakerho, 1955, 1 * Teatterilaiva: romaani (Show Boat), suom. Martta Eskelinen, Helsinki: Otava 1959. Sarja: Otavan kirjakerho, 1959, 4 * Jääpalatsi: romaani (Ice Palace), suom. Irja Ratia, Helsinki: Otava 1960. Sarja: Otavan kirjakerho, 1960, 8 == Lähteet == Luokka:Vuonna 1885 syntyneet Luokka:Vuonna 1968 kuolleet Luokka:Amerikanjuutalaiset Luokka:Yhdysvaltalaiset kirjailijat Luokka:Pulitzer-palkitut
Ampumahiihdon maailmancup 2023–2024

Ampumahiihdon maailmancup 2023–2024 oli 47. ampumahiihdon maailmancupin kausi. Kausi alkoi 25. marraskuuta 2023 Ruotsin Östersundista ja päättyi 17. maaliskuuta 2024 Kanadan Canmoreen. == Lyhenteet == PK pikakilpailu TA takaa- ajo NM normaalimatka YL yhteislähtö VI viesti SV sekaviesti PV pariviesti == Kilpailukalenteri == Kauden kilpailuohjelmaan kuului yhdeksän tavallista kilpailuviikonloppua sekä Tšekin Nové Město na Moravěssa järjestetyt maailmanmestaruuskilpailut. Kansainvälinen ampumahiihtoliitto (IBU) julkaisi kauden alustavan kilpailukalenterin 11. helmikuuta 2021. Sveitsin Lenzerheide järjesti kaudella ensimmäistä kertaa ampumahiihdon maailmancupin osakilpailuja. Aiemmin se on järjestänyt muun muassa ampumahiihdon nuorten maailmanmestaruuskilpailut vuonna 2020. # Paikka Päivät Stadion Korkeus Kapasiteetti PK TA NM YL VI SV PV 1 Östersund 25.11.–3.12. Östersunds skidstadion 355 m 6 000 ● ● ● ● ● ● 2 Hochfilzen 8.–10.12. Hochfilzenin ampumahiihtokeskus 1 010 m 10 500 ● ● ● 3 Lenzerheide 14.–17.12. Biathlon Arena Lenzerheide 1 400 m 10 000 ● ● ● 4 Oberhof 4.–7.1. Arena am Rennsteig 814 m 12 000 ● ● ● 5 Ruhpolding 10.–14.1. Chiemgau Arena 710 m 12 000 ● ● ● 6 Anterselva 18.–21.1. Südtirol Arena 1 634 m 10 357 ● ● ● ● MM Nové Město na Moravě 7.–18.2. Vysočina Arena 620 m 20 000 ● ● ● ● ● ● ● 7 Holmenkollen 29.2.–3.3. Holmenkollenin kansallisareena 325 m 13 500 ● ● ● ● 8 Park City 8.–10.3. Soldier Hollow 1 695 m 8 000 ● ● ● 9 Canmore 14.–17.3. Canmore Nordic Centre 1 407 m 5 000 ● ● ● Yhteensä == Lähteet == Luokka:Ampumahiihdon maailmancup Luokka:Vuoden 2023 ampumahiihto Luokka:Vuoden 2024 ampumahiihto
St. John the Baptistin piirikunta

St. John the Baptistin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 42 837 vuonna 2019. Piirikunnan hallintokeskus on Edgardin kunta. Piirikunta on perustettu vuonna 1807. == Lähteet == == Aiheesta muualla == Luokka:Louisianan piirikunnat
Ampumahiihdon maailmancup 2024–2025

Ampumahiihdon maailmancup 2024–2025 on maailmancupin 48. kausi, joka alkaa 30. marraskuuta 2024 Suomen Kontiolahdelta ja päättyy 17. maaliskuuta 2025 Norjan Holmenkollenille. == Lyhenteet == PK pikakilpailu TA takaa-ajo NM normaalimatka YL yhteislähtö VI viesti SV sekaviesti PV pariviesti == Kilpailukalenteri == Kauden kilpailuohjelmaan kuuluu yhdeksän tavallista kilpailuviikonloppua sekä Sveitsin Lenzerheidessa järjestettävät maailmanmestaruuskilpailut. Kansainvälinen ampumahiihtoliitto (IBU) julkaisi kauden alustavan kilpailukalenterin 11. helmikuuta 2021. # Paikka Päivät Stadion Korkeus Kapasiteetti PK TA NM YL VI SV PV 1 Kontiolahti 30.11.–8.12. Kontiolahden ampumahiihtokeskus 120 m 15 000 2 Hochfilzen 9.–15.12. Hochfilzenin ampumahiihtokeskus 1 010 m 10 500 3 Le Grand-Bornand 16.–22.12. Stade de Biathlon Sylvie Becaert 928 m 7 500 4 Oberhof 6.–12.1. Arena am Rennsteig 814 m 12 000 5 Ruhpolding 13.–19.1. Chiemgau Arena 710 m 12 000 6 Anterselva 20.–26.1. Südtirol Arena 1 634 m 10 357 MM Lenzerheide 10.–23.2. Biathlon Arena Lenzerheide 1 400 m 10 000 7 Nové Město na Moravě 3.–9.3. Vysočina Arena 620 m 20 000 8 Pokljuka 10.–16.3. Sports Centre Triglav 1 345 m 7 000 9 Holmenkollen 17.–23.3. Holmenkollenin kansallisareena 325 m 13 500 Yhteensä == Lähteet == Luokka:Ampumahiihdon maailmancup Luokka:Vuoden 2024 ampumahiihto Luokka:Vuoden 2025 ampumahiihto
St. Jamesin piirikunta

St. Jamesin piirikunta (, ) on Yhdysvaltojen Louisianan osavaltiossa sijaitseva piirikunta. Sen väkiluku oli 21 096 vuonna 2019. Piirikunnan hallintokeskus on Conventin kunta. Piirikunta on perustettu 31. maaliskuuta 1807. == Lähteet == == Aiheesta muualla == Luokka:Louisianan piirikunnat
3272 Tillandz

3272 Tillandz on tähtitieteilijä Yrjö Väisälän vuonna 1938 löytämä asteroidi eli pikkuplaneetta. Se on nimetty lääketieteen professori Elias Tillandzin mukaan. Tillandzin likimääräinen läpimitta on 10 kilometriä. Kohde sijaitsee Auringosta suunnilleen 2,24 kertaa niin kaukana kuin Maa, ja sen kierros Auringon ympäri kestää noin 3 vuotta ja 4 kuukautta. ==Lähteet== Luokka:Päävyöhykkeen asteroidit
George S. Kaufman

George S. Kaufman (16. marraskuuta 1889 – 2. kesäkuuta 1961) oli yhdysvaltalainen näytelmäkirjailija, teatteriohjaaja ja journalisti. Hän oli mukana kirjoittamassa kahta Pulitzer-palkittua näytelmää (Of Thee I Sing, 1932 ja You Can't Take it With You, 1937). Hän sai myös Tony-palkinnon parhaasta näytelmän ohjauksesta (Guys and Dolls, 1950). Kaufmanin vanhemmat olivat saksanjuutalaisia. Hän oli kahdesti naimisissa. Hänen ensimmäinen vaimonsa oli kirjoittaja Beatrice Bakrow. Myöhemmin oli naimisissa näyttelijä Leueen MacGrathin kanssa. == Teokset== * Once in a Lifetime (1930) * Of Thee I Sing (1932) * You Can't Take it With You (1937) * The Man Who Came to Dinner (1939) * The American Way (1939) == Lähteet == Luokka:Vuonna 1889 syntyneet Luokka:Vuonna 1961 kuolleet Luokka:Amerikanjuutalaiset Luokka:Yhdysvaltalaiset näytelmäkirjailijat Luokka:Yhdysvaltalaiset teatteriohjaajat Luokka:Pulitzer- palkitut Luokka:Tony-palkinnon saajat
Carl Filip Lindfors

Carl Philip (Filip) Lindforss (16. joulukuuta 1846 Savonlinna – 15. joulukuuta 1903 Sulkava)Muistosanoja vainajasta, Uusi Suometar, 1903, No 302, sivu 3, julkaistu 30.12.1903 oli suomalainen kartanonomistaja, kasvi- ja eläintutkija ja valtiopäivämies. Lindfors oli maanviljelijä ja maatalouden kehittäjä, joka omisti Tiittalan kartanon ja harrasti kasvien ja eläinten tutkimista. Hänellä oli huomattava täytettyjen lintujen kokoelma, joka siirrettiin Savonlinnaan hänen kuoltuaan. Lindfors oli talonpoikaissäädyssä Juvan tuomiokunnan edustaja valtiopäivillä 1888.Tiittalan kartano. Historiaa. Viitattu 13.2.2021. Lindforsin vanhemmat olivat Savonlinnan piirilääkäri ja lääketieteen tohtori Peter Philip Lindfors ja Antoinetta Johanna (o.s. Reiher). Puoliso oli Anne Marie (o.s. Hypén). Havaintoja kotiseutunsa lintumaailmasta Lindfors julkaisi Pro Fauna et Flora fennica seuran julkaisussa vuonna 1886. Lindfors vastasi Helsingin Seurasaareen suunnitellun biologisen museon perustamisesta. Osa Tiittalan kokoelman kaksoiskappaleista siirrettiin Seurasaareen. Lindfors lahjoitti myös paljon täytettyjä eläimiä kotiseutunsa kouluille. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1846 syntyneet Luokka:Vuonna 1903 kuolleet
Ampumahiihdon maailmancup 2025–2026

Ampumahiihdon maailmancup 2025–2026 on maailmancupin 49. kausi, joka alkaa 29. marraskuuta 2025 Ruotsin Östersundista ja päättyy 22. maaliskuuta 2026 Norjan Holmenkollenille. == Lyhenteet == PK pikakilpailu TA takaa-ajo NM normaalimatka YL yhteislähtö VI viesti SV sekaviesti PV pariviesti == Kilpailukalenteri == Kauden kilpailuohjelmaan kuuluu yhdeksän kilpailuviikonloppua. Kansainvälinen ampumahiihtoliitto (IBU) julkaisi kauden alustavan kilpailukalenterin 11. helmikuuta 2021. Julkaistussa kalenterissa mainitaan myös talviolympialaiset 2026, joiden ampumahiihtotapahtumat järjestetään Italian Anterselvassa. Vuosien 2014 ja 2018 olympialaisia ei kuitenkaan sisällytetty maailmancupiin, joten niiden kuuluminen maailmancupiin vuonna 2026 on epävarmaa. # Paikka Päivät Stadion Korkeus Kapasiteetti PK TA NM YL VI SV PV 1 Östersund 29.11.–7.12. Östersunds skidstadion 355 m 6 000 2 Hochfilzen 8.–14.12. Hochfilzenin ampumahiihtokeskus 1 010 m 10 500 3 Le Grand-Bornand 15.–21.12. Stade de Biathlon Sylvie Becaert 928 m 7 500 4 Oberhof 5.–11.1. Arena am Rennsteig 814 m 12 000 5 Ruhpolding 12.–18.1. Chiemgau Arena 710 m 12 000 6 Nové Město na Moravě 19.–25.1. Vysočina Arena 620 m 20 000 OLY Anterselva 6.–22.2. Südtirol Arena 1 634 m 10 357 7 Kontiolahti 2.–8.3. Kontiolahden ampumahiihtokeskus 120 m 15 000 8 Otepää 9.–15.3. Tehvandi spordikeskus 150 m 5 000 9 Holmenkollen 16.–22.3. Holmenkollenin kansallisareena 325 m 13 500 Yhteensä == Lähteet == Luokka:Ampumahiihdon maailmancup Luokka:Vuoden 2025 ampumahiihto Luokka:Vuoden 2026 ampumahiihto
Kuparifluoridi

Kuparifluoridi (CuF2) on kupari- ja fluoridi-ionien muodostama epäorgaaninen ioniyhdiste. Yhdistettä voidaan käyttää muun muassa lasitteiden ja keraamien valmistamiseen, akkujen elektrodeina sekä katalyyttinä ja reagenssina orgaanisen kemian synteeseissä. ==Ominaisuudet== Huoneenlämpötilassa kuparifluoridi on väritöntä ja hygroskooppista kiteistä ainetta. Yhdisteen alkeiskoppi on trikliininen ja rakenne muistuttaa vääristynyttä rutiilin rakennetta. Kidevedettömän kuparifluoridin lisäksi tunnetaan myös kidevedellinen dihydraatti (CuF2·2H2O), joka on väriltään vaalean vihertävänsinistä. Kidevesi voidaan poistaa rakenteesta kuumentamalla vetyfluoridi-ilmakehässä. Yhdiste liukenee veteen ja vesiliuoksia kuumennettaessa muodostuu kuparihydroksifluoridia ja kuparioksifluoridia.Dayal T. Meshri:Fluorine Compounds, Inorganic, Copper, Kirk-Othmer Encyclopedia of Chemical Technology, John Wiley & Sons, New York, 2000.Masakatsu Shibasaki & Motomu Kanai: Copper(I) Fluoride and Copper(II) Fluoride, e-EROS Encyclopedia of Reagents for Organic Synthesis, John Wiley & Sons, New York, 2007. Teoksen verkkoversio Viitattu 13.2.2021. ==Valmistus ja käyttö== Kuparifluoridia voidaan valmistaa kuparin ja fluorin välisellä reaktiolla tai kuparioksidin, -karbonaatin tai kuparihydroksifluoridin ja vetyfluoridin reaktiolla. :Cu + F2 → CuF2 :CuO + 2 HF → CuF2 \+ H2O :CuCO3 \+ 2 HF → CuF2 \+ CO2 \+ H2O Kuparifluoridia voidaan käyttää keramiikan värjäykseen ja emalien valmistukseen. Sitä käytetään myös hyönteismyrkyissä, hyvin tehokkaiden akkujen katodeissa, lisäaineena valuraudassa ja hitsausjuotteissa. Orgaanisen kemian synteeseissä kuparifluoridia käytetään fluoraavana reagenssina ja katalyyttinä useissa reaktioissa esimerkiksi alkeenien isomeroinneissa. ==Lähteet== Luokka:Fluoridit Luokka:Kupariyhdisteet
3522 Becker

3522 Becker on tähtitieteilijä Yrjö Väisälän vuonna 1941 löytämä asteroidi eli pikkuplaneetta. Se on nimetty tutkija, lehtimies Reinhold von Beckerin mukaan. Beckerin likimääräinen läpimitta on 16 kilometriä. Kohde sijaitsee Auringosta suunnilleen 3,17 kertaa niin kaukana kuin Maa, ja sen kierros Auringon ympäri kestää noin 5 vuotta ja 8 kuukautta. ==Lähteet== Luokka:Päävyöhykkeen asteroidit
Ampumahiihdon maailmanmestaruuskilpailut 2024

Ampumahiihdon maailmanmestaruuskilpailut 2024 olivat järjestyksessään 54. Kansainvälisen ampumahiihtoliiton järjestämät maailmanmestaruuskilpailut. Ne järjestettiin 5.–18. helmikuuta 2024 Tšekin Nové Město na Moravěssa. Nové Město na Moravě järjesti edellisen kerran MM-kilpailut vuonna 2013. == Valinta == Kilpailujen järjestäjä valittiin IBU:n virtuaalisesti järjestetyssä kongressissa 14. marraskuuta 2020. Muita ehdokkaita kilpailujen järjestäjäksi ei ollut. == Lähteet == 2024 Luokka:Vuoden 2024 ampumahiihto Luokka:Tšekin urheilutapahtumat Luokka:Tšekin ampumahiihto Luokka:Vysočinan lääni